На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-други закон и 101/16-други закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 1. Закључка Владе Републике Србије 05 Број: 023-5096/2015 од 14.05.2015. и тачке 1. Закључка Владе Републике Србије 05 Број: 023-8329/2015 од 06.08.2015. године

Скупштина општине Инђија, на седници одржаној дана 10.јула 2017. године донела је

**О Д Л У К У**

**О ОТПИСУ ПОТРАЖИВАЊА ОПШТИНЕ ИНЂИЈА ПРЕМА АКЦИОНАРСКОМ ДРУШТВУ „ИНДУСТРИЈА ОБУЋЕ БЕОГРАД“ БЕОГРАД**

1. Скупштина општине Инђија, одобрава, да се отпише потраживање Општине

Инђија, према Акционарском друштву „Индустрија обуће Београд“ Београд, ул. Кумодрашка бр. 263, матични број 07031637, ПИБ100000442, по основу пореза на зараде који је уступљени приход буџета локалне самоуправе, са стањем на дан 31. децембра 2015. године на име главног дуга и камате у износу од 438.859,28 динара, утврђеним Записником Министарства финансија – Пореска управа – Филијала Вождовац број 413-2-162-1/2016 од 02.02.2017. године.

1. Ову Одлуку доставити Министарству финансија - Пореска управа –

Филијала Вождовац и Акционарском друштву „Индустрија обуће Београд“ Београд, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:43-7/2017-I Председник,**

**Дана: 10. јула 2017.године**

**И н ђ и ј а Милан Предојевић**

**ОБРАЗЛОЖЕЊЕ**

Правни основ за доношење Одлуке о отпису потраживања општине Инђија према Акционарском друштву „Индустрија обуће Београд“, Београд, садржан је у члану 32. став. 1. тачка 6. Закона о локалној самоуправи и члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), којим је регулисано да Скупштина општине у складу са законом доноси прописе и друге опште акте.

Влада Републике Србије, је донела Закључак 05 Број: 023-5096/2015 од 14.05.2015. године и Закључак 05 Број: 023-8329/2015 од 06.08.2015. године којим је у тачки 1. наложено државним повериоцима да субјекту приватизације Акционарском друштву „Индустрија обуће Београд“ Београд отпишу дуг са стањем на дан 31. децембар последње пословне године, ако се у поступку приватизације прода капитал субјекта приватизације.

Дана 19.05.2017. године АД „Индустрија обућа Београд“ Београд је доставила Председнику општине Захтев за сагласност ради отписа дуга, у складу са реализацијом напред наведеног Закључка Владе. Наиме, у свом захтеву исти наводе да је Београдска обућа УНО доо из Београда улица Александра Дубчека 14, МП 20615940 закључила Уговор о продаји друштвеног капитала са Министарством Привреде. Уз захтев достављен је Уговор о продаји друштвеног капитала АД ИО Београд од 27.06.2016. године, заведен код Министарства привреде под бр. 023-02-00268/2016-05 од 27.06.2016. године, Потврда Министарства привреде број 401-00-02648/01/2016-05 од 12.09.2016. године којом се потврђује да је по Уговору о продаји друштвеног капитала број 023-02-00268/2016-05 од 27.06.2016. године купац са даном 05.08.2016. године измирио купопродајну цену у целости и Закључак Владе 05 Број: 023-5096/2015 од 14.05.2015. године и 05 Број: 023-8329/2015 од 06.08.2015. године.

У даљем поступку прибављен је Записник број 413-2-162-1/2016 од 02.02.2017. године, Министарства финансија, Пореске управе Филијала Вождовац о усаглашеном стању дуга – Спецификација о усаглашеном стању дуга са стањем на дан 31.12.2015. године са обрачунатом каматом до 31.12.2015. године за пореског обвезника А.Д. „Индустрија обуће Београд“, Београд са седишетм у ул. Кумодрашка бр. 263, ПИБ 100000442, којим је утврђено да потраживање општине Инђија по основу уступљених јавних прихода - пореза на зараде на име главног дуга и камате износи 438.859,28 динара.

Закон о приватизацији („Службени гласник РС“, број 83/14, 46/15, 112/15 и 20/16) у члану 2. став 1. тачка 25. прописује да мере за припрему и растерећење обавеза субјекта приватизације су мере које може донети Влада када се субјект приватизације приватизује продајом капитала или спроводи докапитализација постојећег субјекта приватизације, под условима из овог закона, а тачком 26. истог члана дефинисано је да је условни отпис дуга мера за припрему и растерећење обавеза субјеката приватизације којом се државни повериоци субјекта приватизације обавезују да отпишу дуг са стањем на дан 31. децембар последње пословне године према субјекту приватизације који послује у целини или већинским друштвеним или јавним капиталом, односно капиталом који је после раскида уговора о приватизацији пренет и евидентиран у Регистру акција и удела пренетих после раскида уговора закљученог у поступку приватизације. Отпис дуга је пуноважан уколико је продат капитал субјекта приватизације, односно закључен уговор о докапитализацији. Тачком 28. истог члана дефинисано је да су поред осталих државни повериоци и јединице локалне самоуправе.

Изради Одлуке приступило се на иницијативу Председника општине Инђија како би се реализовао закључак Владе РС 05 Број: 023-5096/2015 од 14.05.2015. године и 05 Број: 023-8329/2015 од 06.08.2015. године

Имајући у виду напред наведено предлаже се Скупштини општине Инђија, да Одлуку о отпису потраживања општине Инђија према Акционарском друштву „Индустрија обуће Београд“, Београд, усвоји у тексту како је дат у материјалу.

**Општинска управа општине Инђија**